laion/Wikipedia-Exotic huggingface dataset:
სიმფონიური ბლეკ-მეტალი

სიმფონიური ბლეკ-მეტალი — ბლეკ-მეტალის ქვეჟანრი, რომელიც ჩამოყალიბდა შუა და გვიან 1990-იანებში. ჟანრი ცნობილია თავისი სიმფონიური და საორკესტრო ელემენტებით და ცენტრალიზებულია ევროპაზე. სიმფონიური ბლეკ-მეტალი იყენებს სიმფონიურ და საორკესტრო ელემენტებს. შეიძლება გამოყენებული იქნას მელოდიური ინსტრუმენტები, რომლებიც შესაძლოა აღმოვაჩინოთ ორკესტრის სექციებში, იქნება ეს სიმებიანი, სასულე თუ კლავიშებიანი საკრავები. ვოკალი შესაძლოა იყოს „სუფთა“ ან ოპერის სტილში. სიმღერის სტრუქტურები არის უფრო განსაზღვრული და შთაგონებული სიმფონიებით, თუმცაღა, შენარჩუნებულია ტრადიციული ბლეკ-მეტალის მრავალი მახასიათებელი, ისეთი, როგორებიცაა მყვირალა ვოკალი, სწრაფი ტემპი და გიტარების დაკვრა ორმაგი პიკინგით. შესაძლოა გამოყენებული იქნას მყვირალა ჟღერადობის ინსტრუმენტები და არპეჯოები, დრამატული შუალედები, რის გამოც ჟღერადობა ყოველთვის მკაცრად სიმფონიური არაა. მიუხედავად ამისა, მისი კავშირები ბლეკ-მეტალთან ყოველთვის ადვილად აღსაქმელი არაა. თითქმის ყველა სიმფონიურმა ბლეკ-მეტალ ჯგუფმა სტანდარტული ბლეკ-მეტალის დაკვრით დაიწყო კარიერა. შემდეგ მათ დაიწყეს ელემენტების დამატება პროგრესული როკიდან, ძირითადად კი ფსიქოდელიური როკიდან, სპეის როკიდან და გოთური მეტალიდან, მისი აქცენტით გამყინვარებაზე, შემაძრწუნებელი ტექსტურებით. შედეგად ჟღერადობა უფრო სავსე და ადვილად ხელმისაწვდომი გახდა, ვიდრე ტრადიციული ბლეკ-მეტალია. სიმფონიური ბლეკ მოძრაობა რჩება გარკვეულწილად შეზღუდულად, ნაწილობრივ მისი ეპიკური ამბიციების გამო და ნაწილობრივ იმიტომ, რომ იგი არაა ტრადიციულად მეტალური ჟღერადობის, მაგრამ იმ მიმდინარეობის მომხიბლელმა სინთეზმა, რომლებმაც გავლენა მოახდინეს სიმფონიური ბლეკ-მეტალის ჩამოყალიბებაზე, აქციეს იგი მომენტალურად ამოსაცნობ ალტერნატივად. ↑ 1.0 1.1 სიმფონიური ბლეკ-მეტალი allmusic-ზე. allmusic. დაარქივებულია ორიგინალიდან — 2020-06-11. ციტირების თარიღი: 2009-04-03.
Falling Awake (სიმღერა)

Falling Awake — ტარია ტურუნენის პირველი სინგლი ალბომიდან What Lies Beneath. სიმღერა დაიწერა ტარიასა და ჯონ ენდრიუსის მიერ. ჩანაწერი გამოიცა 2010 წლის 19 ივლისს, Universal Music-ის მიერ.. სიმღერის პროდიუსერია თვით სიმღერის ავტორი და მომღერალი - ტარია ტურუნენი, რომელიც ამ ამპლუაში პირველად გვხვდება. 24 აგვისტოს სიმღერა გავრცელდა iTunes-ის საშუალებით. Falling Awake (სინგლის ვერსია) - 4:43 The Good Die Young (ტარიას ვერსია) - 5:15 ↑ http://www.roadrunnerrecords.com/blabbermouth.net/news.aspx?mode=Article&newsitemID=142005 ↑ http://img535.imageshack.us/i/tarja003.jpg/ ↑ http://www.tarjabrasil.com/tarjacms/index.php?limitstart=5 ↑ http://img535.imageshack.us/i/tarja005.jpg/
ვლადიმირის სასახლე

ვლადიმირის სასახლე (რუს.: Владимирский дворец) — ბოლო საიმპერატორო სასახლე, რომელიც აიგო სანქტ-პეტერბურგში, რუსეთი. სასახლის პროექტი ეკუთვნის არქიტექტორთა ჯგუფს (ალექსანდრე რეზანოვი, ანდრეი ჰუნი, იორონიმ კიტნერი, ვლადიმირ შრეტერი), განკუთვნილი იყო ალექსანდრე II-ის ძის, დიდი თავადი ვლადიმირ ალექსანდროვიჩისთვის. მშენებლობა გრძელდებოდა 1867-72 წლებში. მარმარილოსა და ზამთრის სასახლეების მსგავსად ვლადიმირის სასახლის წინა ფასადი სასახლეების სანაპიროს გადაჰყურებს, ვინაიდან მდ. ნევის სანაპირო რუსული არისტოკრატიისთვის განსაკუთრებით ღირსშესანიშნავი ხედი იყო. შენობის ფასადი, მდიდარი ბათქაშის ორნამენტებით, გადმოღებულია ლეონ ბატისტა ლებერტის ფლორენციული სასახლიდან. სასახლე და მისი სატელიტი შენობები მოიცავს 360 ოთაცს, თითოეული მათგანი განსხვავებულ ისტორიულ სტილშია: ნეორენესანსი (მისაღები ოთახი, შემოსასვლელი), გოტიკური აღორძინება (სასადილო დარბაზი), რუსული აღორძინება (მუხის დარბაზი), როკოკო (თეთრი დარბაზი), ბიზანტიური სტილი (კაბინეტი), ლუი XIV, სხვადასხვა აღმოსავლური სტილები და მისთ. ინტერიერის ამგვარი ორნამენტაცია მე-19 საუკუნის ისტორიციზმის უმნიშვნელოვანეს მონუმენტად ითვლება.
ზოროს ნიღაბი

ზოროს ნიღაბი (ინგლ. The Mask of Zorro) — 1998 წლის ფილმი, რომელიც დაფუძნებულია ჯონსტონ მაკკულის პერსონაჟ ზოროს თავგადასავლებზე. ფილმი გადაიღო მარტინ კემპბელმა. მასში მთავარ როლებს ასრულებენ: ენტონი ჰოპკინზი, ანტონიო ბანდერასი, კათრინ ზიტა-ჯონზი და სხვა. აშშ-ში ფილმი გამოუშვეს 1998 წლის 17 ივლისს, რასაც მოჰყვა როგორც ფინანსური, ასევე კრიტიკული წარმატება. ფილმის გაგრძელება — „ლეგენდა ზოროზე“, 2005 წელს გამოვიდა. მისი რეჟისორი კვლავ კემპბელია. ანტონიო ბანდერასი — ზორო, ალეხანდრო მურიეტა ენტონი ჰოპკინზი — დონ დიეგო დე ლა ვეგა კათრინ ზიტა-ჯონზი — ელენა მონტერო სტიუარტ უილსონი — დონ რაფაელ მონტერო ხულიეტა როსენი – ესპერანსა დე ლა ვეგა მეტ ლეტშერი – კაპ. ჰარისონ ლავი დონ დიეგო დე ლა ვეგა წარჩინებული ბატონი, რომელიც ამავე დროს არის სახალხო გმირი სახელად ზორო. იგი ებრძვის დონ რაფაელ მონტეროს, რომლის მმართველობის დროს მექსიკელი ხალხი მძიმე ყოფაშია. მონტერო მოკლავს დონ დიეგოს მეუღლე ესპერანსას, ხოლო ქალიშვილ ელენას წაიყვანს და თავად აღზრდის. ოცი წლის შემდეგ, როდესაც დიეგო დე ლა ვეგა ციხიდან გაიქცევა ცდილობს რომ ქალიშვილი დაიბრუნოს. ამ დროს ფილმში ჩნდება ორი ახალგაზრდა ძმა — ალეხანდრო და ხუაკინ მურიეტები, რომლებიც არიან მძარცველები და ქურდები. მათზე ნადირობს კაპიტანი ლავი. ის კლავს ხუაკინს, რის შემდეგაც ალეხანდრო მისდამი შურისძიების სურვილით ივსება. ალეხანდრო გაიცნობს დონ დიეგო დე ლა ვეგას, რომელიც მას წვრთნის ახალ ზოროდ. საბოლოოდ ალეხანდრო ამარცხებს კაპიტან ლავს, ხოლო დიეგო დე ლა ვეგა კი კლავს დონ რაფაელს, თუმცა მასთან ბრძოლაში მიღებული ჭრილობით იღუპება. ალეხანდრო და ელენა ქორწინდებიან და ეყოლებათ ვაჟი ხუაკინი. ალხანდრო კი მიიღებს დონ დე ლა ვეგას გვარს და აგრძელებს ზოროს მოვალეობის შესრულებას. „ზოროს ნიღაბი“ — კინოფილმების ინტერნეტ-მონაცემთა ბაზა (ინგლისური) „ზოროს ნიღაბი“ — Allmovie-ზე „ზოროს ნიღაბი“ — Rotten Tomatoes „ზოროს ნიღაბი“ — Metacritic-ზე „ზოროს ნიღაბი“ — Box Office Mojo-ზე
კებრადა-დელ-კონდორიტოს ეროვნული პარკი

კებრადა-დელ-კონდორიტოს ეროვნული პარკი (ესპ. Parque Nacional Quebrada del Condorito) — ეროვნული პარკი არგენტინაში, კორდოვის პროვინციაში. ფართობი 370 კმ². შეიქმნა 1996 წელს, საფრთხის ქვეშ მყოფი კონდორის დაცვის მიზნით. არგენტინის ეროვნული პარკების სია (ესპანური) არგენტინის ეროვნული პარკების ადმინისტრაცია დაარქივებული 2010-08-21 საიტზე Wayback Machine. (ინგლისური) Fiche du parc sur le site UNEP-WCMC დაარქივებული 2007-09-29 საიტზე Wayback Machine.
სანტიაგო დერკი

სანტიაგო დერკი (ესპ. Santiago Rafael Luis Manuel José María Derqui Rodríguez; დ. 21 ივნისი, 1809, კორდოვა, არგენტინა — გ. 5 ნოემბერი, 1867, არგენტინა) — არგენტინელი პოლიტიკოსი. არგენტინის კონფედერაციის პრეზიდენტი 1860–1861 წლებში. თანამდებობა ეკავა 1860 წლის 5 მარტიდან 1861 წლის 4 ნოემბრამდე. დერკი სწავლობდა კორდოვას ეროვნულ უნივერსიტეტში. იყო ფილოსოფიის პროფესორი. 1845 წელს ცოლად შეირთო მოდესტა გარსია და კოსიო, რომლისგანაც სამი ვაჟი და სამი ქალიშვილი ეყოლა. არგენტინის პრეზიდენტების სია სანტიაგო დერკი
სან-გილიერმოს ეროვნული პარკი

სან-გილერმოს ეროვნული პარკი (ესპ. Parque Nacional San Guillermo) — ეროვნული პარკი არგენტინაში, სან-ხუანის პროვინციის იგლესიას დეპარტამენტში. პროვინციის დედაქალაქ სან-ხუანიდან დაშორებულია 455 კმ-ით. ფართობი 1 700 კმ². შეიქმნა 1998 წელს. პარკის ტერიტორიაზე გავრცელებულია მცენარეთა საკმაოდ იშვიათი სახეობები. არგენტინის ეროვნული პარკების სია (ესპანური) არგენტინის ეროვნული პარკების ადმინისტრაცია (ინგლისური) Fiche de la Réserve de biosphère sur le site UNEP-WCMC დაარქივებული 2007-09-30 საიტზე Wayback Machine.
სიერა-დე-ლას-კიხადასის ეროვნული პარკი

სიერა-დე-ლას-კიხადასის ეროვნული პარკი (ესპ. Parque Nacional Sierra de las Quijadas) — ეროვნული პარკი არგენტინაში, სან-ლუისის პროვინციაში. ფართობი 1 500 კმ². შეიქმნა 1991 წელს, აქ გავრცელებული მცენარეთა და ცხოველთა სახეობების დაცვის მიზნით. ნალექების საშუალო წლიური მაჩვენებელი შეადგენს 300 მმ-ს. წვიმა ძირითადად გაზაფხულსა და ზაფხულში მოდის. არგენტინის ეროვნული პარკების სია (ესპანური) არგენტინის ეროვნული პარკების ადმინისტრაცია დაარქივებული 2010-08-08 საიტზე Wayback Machine.
პუელოს ეროვნული პარკი

პუელოს ტბის ეროვნული პარკი (ესპ. Parque Nacional Lago Puelo) — ეროვნული პარკი არგენტინის პატაგონიაში, ჩუბუტის პროვინციაში. ფართობი 276.74 კმ². შეიქმნა 1991 წელს, უნიკალური ლანდშაფტისა და ფლორის დაცვის მიზნით. პარკს სახელი ეწოდა აქ მდებარე პუელოს ტბიდან, რომელიც ზღვის დონიდან 2 000 მეტრზე მდებარეობს. ჰავა ცივი და ტენიანია. პარკის მთიანი ზონა მყინვარების მოქმედების ზონაა და მრავალი მდინარის სათავეს წარმოადგენს. არგენტინის ეროვნული პარკების სია არგენტინის ეროვნული პარკების ადმინისტრაცია დაარქივებული 2005-08-19 საიტზე Wayback Machine.
ლაგუნა-ბლანკას ეროვნული პარკი

ლაგუნა-ბლანკას ეროვნული პარკი (ესპ. Parque Nacional Laguna Blanca) — ეროვნული პარკი არგენტინაში, ნეუკენის პროვინციაში, ქალაქ საპალას შემოგარენში. პარკი მოიცავს ლაგუნას და შექმნილია 1940 წელს აქ გავრცელებული შავკისრიანი გედების დაცვის მიზნით. ფართობი 112.5 კმ². პარკში წყლის ფრინველთა იშვიათი სახეობებია წარმოდგენილი. მის სიახლოვეს მდებარეობს სალამანკის გამოქვაბული, ადამიანთა დასახლების უძველესი კერა, სადაც შესაძლებელია პატაგონიის რეგიონისთვის დამახასიათებელი კლდის მხატვრობის ნიმუშების ხილვა. ასევე აღმოჩენილია მაპუჩეს ხალხისა და სხვა პრეისტორიული არტეფაქტები. არგენტინის ეროვნული პარკების სია (ესპანური) არგენტინის ეროვნული პარკების ადმინისტრაციადაარქივებული 2012-01-29 საიტზე Wayback Machine. (ესპანური) ნეუკენის პროვინციის დეტალური რუკა დაარქივებული 2011-05-15 საიტზე Wayback Machine. (ინგლისური) Fiche du parc sur le site UNEP-WCMC დაარქივებული 2007-09-29 საიტზე Archive.isCategory:Webarchive template archiveis links
I Feel Immortal

„I Feel Immortal“ — ტარია ტურუნენის მეორე სტუდიური ალბომ „What Lies Beneath“-ის რიგით მეორე სინგლი. გერმანიის თხოვნით, ტარიას სინგლი უნდა გამოეშვა მხოლოდ მათთვის, შვეიცარიისა და ავსტრიისათვის. I Feel Immortal (Single Mix) - 4:28 I Feel Immortal (Radio Remix) - 4:31 ვიდეო გადაღებულია ისლანდიაში. ტარიას პერსონაჟი ურთიერთობს პერსონაჟთან, რომელსაც მთელი ვიდეოს განმავლობაში ასაკი ემატება. სიმღერის ტექსტი[დაარქივებული] საიტზე MetroLyrics ↑ I Feel Immortal. Tarja Turunen - What Lies Beneath. დაარქივებულია ორიგინალიდან — 2011-03-16. ციტირების თარიღი: 14 სქოლიო, 2012.
ლოს-ალერსესის ეროვნული პარკი

ლოს-ალერსესის ეროვნული პარკი (ესპ. Parque Nacional Los Alerces) — ეროვნული პარკი არგენტინაში, ჩუბუტის პროვინციაში. ფართობი 2,630 კმ². მდებარეობს ჩილეს საზღვართან. შეიქმნა 1937 წელს კიპარისისებრთა ჯიშის ტყეების დაცვის მიზნით, რომელიც პატაგონიის ანდებისთვისაა დამახასიათებელი. პარკში მრავლადაა ტბა და მდინარე, სადაც შესაძლებელია თევზაობა და ნავებით ცურვა. არგენტინის ეროვნული პარკების სია (ესპანური) არგენტინის ეროვნული პარკების ადმინისტრაცია დაარქივებული 2011-08-14 საიტზე Wayback Machine. (ესპანური) რეგიონის მდინარეებისა და ტბების რუკა დაარქივებული 2007-09-29 საიტზე Wayback Machine.
მაისურის სასახლე

მაისურის სასახლე (ჰინდუ: ಮೈಸೂರು ಅರಮನ) -- მაისურის სამეფო ოჯახის ყოფილი ოფიციალური რეზიდენცია, მდებარეობს ქალაქ მაისურში, სამხრეთ ინდოეთი. მაისურში რამდენიმე ისტორიული სასახლეა, რის გამოც მას სასახლეების ქალაქს უწოდებენ. მიუხედავად ამისა, „მაისურის სასახლე“ მიუთითებს კერძოდ ამ სასახლეთაგან მხოლოდ ერთ-ერთზე. სასახლის მშენებლობა დასრულდა 1912 წელს და ამჟამად ეს ქალაქის ყველაზე განთქმული ღირსშესანიშნაობაა. ვიკისაწყობში არის გვერდი თემაზე: მაისურის სასახლე მაისურის მთავარი სასახლე დაარქივებული 2005-02-09 საიტზე Wayback Machine.
ლოს-არაიანესის ეროვნული პარკი

ლოს-არაიანესის ეროვნული პარკი (ესპ. Parque Nacional Los Arrayanes) — ეროვნული პარკი არგენტინაში, ნეუკენის პროვინციაში, ქალაქ ვილა-ლა-ანგოსტურადან 3 კილომეტრში. მდებარეობს ნაუელუაპის ტბაში შეჭრილ ნახევარკუნძულზე. ფართობი 17.53 კმ². პარკი შეიქმნა 1971 წელს, უკვე არსებულ ნაუელ-უაპის ეროვნულ პარკში, უიშვიათესი ხეების (arrayán) დაცვის მიზნით. გავრცელებულია მცენარეთა და ცხოველთა მრავალი სახეობა. პარკი ტურისტებისათვის ღიაა. არგენტინის ეროვნული პარკების სია (ესპანური) ნეუკენის პროვინციის დეტალური რუკა დაარქივებული 2011-05-15 საიტზე Wayback Machine. (ინგლისური) Fiche du parc sur le site UNEP-WCMC[მკვდარი ბმული]
ნაუელ-უაპის ეროვნული პარკი

ნაუელ-უაპის ეროვნული პარკი (ესპ. Parque Nacional Nahuel Huapi) — ეროვნული პარკი არგენტინაში, ნეუკენის პროვინციაში, ჩილეს საზღვართან. მდებარეობს ნაუელუაპის ტბის ირგვლივ, პატაგონიის ანდებში. ფართობი 7050 კმ². შეიქმნა 1934 წელს. პარკის ტერიტორიაზე მდებარე მთავარი ქალაქი და ტურიზმის ცენტრია სან-კარლოს-დე-ბარილოჩე. ასევე პარკის ტერიტორიაზე, ნაუელ-უაპის ტბის სანაპიროსთან მდებარეობს მეორე მნიშვნელოვანი ქალაქი ვილა-ლა-ანგოსტურა. პარკი ცნობილია ველური ბუნების მრავალფეროვნებით. აქ წარმოდგენილია ფლორისა და ფაუნის არაერთი სახეობა. პარკის ტერიტორიაზე არაერთი ტბაა, რის გამოც მას არგენტინის ტბების რაიონსაც უწოდებენ. მათ შორის აღსანიშნავია ნაუელუაპის ტბა, რომელშიც მრავალი კუნძულია. მის ერთ-ერთ კუნძულზე, 1949-1952 წლებში მიმდინარეობდა არგენტინის საიდუმლო ბირთვული კვლევები (უემულის პროექტი). აღსანიშნავია, რომ ამ ტბაში შეჭრილ კეტრიუეს ნახევარკუნძულზე 1971 წელს შეიქმნა სხვა, ლოს-არაიანესის ეროვნული პარკი. ჩრდილოეთიდან ესაზღვრება ლანინის ეროვნული პარკი. არგენტინის ეროვნული პარკების სია (ესპანური) პარკის ოფიციალური საიტი (ესპანური) არგენტინის ეროვნული პარკების ადმინისტრაცია დაარქივებული 2007-08-13 საიტზე Wayback Machine.
ალექსანდრე ნეველის სამლოცველო

ალექსანდრე ნეველის სამლოცველო (რუს. Часовня Александра Невского в Москве) — სამლოცველო, რომელიც იყო განთავსებული მოსკოვში, მანეჟის მოედნის სიახლოვეს. აშენდა 1882-1883 წლებში არქიტექტორ დიმიტრი ჩიჩაგოვის პროექტით „1877-1878 წლების რუსეთ-ოსმალეთის ომში დაღუპულ მეომართა სამახსოვროდ“. სამლოცველოს შექმნის ინიციატორები რუსეთ-ოსმალეთის ომში დაღუპულ მეომართა სამახსოვროდ გახდა შრომის წამახალისებელი საზოგადოება. სამლოცველოს პირველი ქვა აიგო 1882 წლის 31 ივლისს. სამლოცველო სზეიმოდ იკურთხა 1883 წლის 28 ნოემბერს პლევნის აღების მეხუთე წლისთავს. . სამლოცველო იყო განლაგებული მანეჟის მოედანზე (სასტუმრო „ნაციონალის“ მოპირდაპირე მხარეს, ტვერისა და მოჰოვის ქუჩების გადაკვეთაზე). სამლოცველო დაიდგა იმ ადგილზე, სადაც ადრე იდგა მოისეევის მონასტერი, გაუქმებული 1764 წელს, ხოლო სამონასტრო ეკლესია 1789 წელს დაიშალა. სამლოცველო იყო აშენებული თუჯის პირამიდის სახით, რამაც გამოიწვია ასოციაციები „ეგვიპტურ სტილთან“. კარავისებრი სამლოცველოს თავზე იყო აღმართული ჯვარი, თვით პირამიდა იყო მორთული კომპოზიციებით სამხედრო ჯავშნებისგან. სამლოცველოს სამი შესასვლელი ჰქონდა - ჩრდილოეთითა და სამხრეთით იდგა წყვილი ბოძები, რომლებზეც ორთავიანი არწივები იდგა. სამლოცველოს შიგნით არსებობდა ალექსანდრე ნეველის სახე. . შემოსავალი სამლოცველოსგან იგზავნებოდა ალექსანდრესეული თავშესაფრის შესანახად. 1917 წლის ოქტომბრის რევოლუციის შემდეგ დაიწყო საუბრები სამლოცველოს დანგრევასთან დაკავშირებით. სამლოცველოს დანგრევის მთავარი მომხრე აღმოჩნდა იუსტიციის სახალხო კომისარიატის უფროსი პეტრე კრასიკოვი. მან მისწერა რუსეთის განათლების კომისარიატს შემდეგი წერილი „სამლოცველო მოხატულია მეფეების პატივსაცემი ხატებით“ და „არ წარმოადგენს ისტორიულ ან ხელოვნურ ფასეულობას“. მიუხედავად ამისა, განათლების კომისარიატიც კი მიიჩნევდა, რომ სამლოცველო არის „ხელოვნურ-ისტორიული ხასიათის ძეგლი, რომელიც განსაკუთრებულია 80-იანი წლებისთვის და რომელიც უნდა იყოს შენახული“. კამათი გრძელდებოდა ორი წლის მანძილზრ, სანამ 1922 წელს მოსკოვის საბჭოს პრეზიდიუმმა არ ბრძანა სამლოცველოს დანგრევა. იგი დაინგრა ოქტომბრის რევოლუციის მეხუთე წლისთავის აღსანიშნავად. ალექსანდრე ნეველის სამლოცველო გახდა მოსკოვში პირველი საეკლესიო შენობა, რომელიც საბჭოთა ხელისუფლებამ დაანგრია.. კ. მიჰაილოვი, შებილწული დიდება (Поруганная слава), მოსკოვი: იაუზა, ექსმო, 2007. — გვ. 233-238. ↑ 1.0 1.1 1.2 1.3 1.4 1.5 კ. მიჰაილოვი, შებილწული დიდება (Поруганная слава), მოსკოვი: იაუზა, ექსმო, 2007. — გვ. 233-238.
მეფე ჯორჯის კუნძული (ტასმანია)

მეფე ჯორჯის კუნძული (ინგლ. King George Island) — მდებარეობს ავსტრალიის ტასმანიის შტატში. ის შედის დახრილი კუნძულების ჯგუფში და მდებარეობს კუნძულ ტასმანიის სამხრეთ-აღმოსავლეთ სანაპიროს ტყიან ნახევარკუნძულთან ახლოს. ერთ დროს კუნძული დასახლებული იყო და მის აღმოსავლეთ ნაწილში ორი შენობის ნანგრევია შემორჩენილი. ხანდახან ამ კუნძულს შეცდომით აიგივებენ ანტარქტიკაში მდებარე მეფე ჯორჯის კუნძულთან ან ჯორჯის კუნძულთან რომელიც ფოლკლენდის კუნძულების ჯგუფის წევრია. კუნძულის ბუნებრივი საფარის უმეტესობა განადგურებულია სასოფლო-სამეურნეო სამუშაოების გამო, ამის მიუხედავად იქ მაინცაა შემორჩენილი ალოკაზუარინასა და ევკალიპტის მცირე ტერიტორიები. კუნძულზე ასევე გავრცელებულია კურდღლები. ჯორჯის კუნძული (მრავალმნიშვნელოვანი) მეფე ჯორჯის კუნძული (მრავალმნიშვნელოვანი) ↑ 1.0 1.1 Brothers et al (2001), p.606. Brothers, Nigel; Pemberton, David; Pryor, Helen; & Halley, Vanessa. (2001). Tasmania’s Offshore Islands: seabirds and other natural features. Tasmanian Museum and Art Gallery: Hobart. ISBN 0-7246-4816-X
Until My Last Breath

„Until My Last Breath“ — ტარია ტურუნენის მეორე სინგლი, ალბომიდან What Lies Beneath. გამოვიდა 2010 წლის 30 აგვისტოს. გერმანიის, შვეიცარიისა და ავსტრიისათვის: „Until My Last Breath“ — 3:48 „Still of the Night“ — 6:33 „The Crying Moon“ — 3:54 საერთაშორისო გამოცემა: „Until My Last Breath“ — 3:48 „If You Believe" (საფორტეპიაონო ვერსია) — 4:13 "Falling Awake" - feat. Julian Barrett (iTunes-ის ექსკლუზივი) - 5:03 სიმღერის ტექსტი[დაარქივებული] საიტზე MetroLyrics
სამოქალაქო და პოლიტიკურ უფლებათა პაქტი

სამოქალაქო და პოლიტიკურ უფლებათა პაქტი — მიღებულია გაეროს გენერალური ასამბლეის მიერ 1966 წლის 16 დეკემბერს (ძალაშია 1976 წლიდან). პაქტი იურიდიულად სავალდებულოა სახელმწიფოებისათვის. მასში თავმოყრილია მრავალი სამოქალაქო და პოლიტიკური უფლება და თავისუფლება. პაქტის თანახმად, შექმნილია ადამიანის უფლებათა კომიტეტი, რომელიც ზედამხედველობას უწევს სახელმწიფოებს პაქტით გათვალისწინებულ უფლებათა დაცვაში. პაქტს დართული აქვს ორი ფაკულტატური ოქმი. პირველი ოქმის თანახმად, კომიტეტს ენიჭება უფლება, განიხილოს ინდივიდუალური საჩივრები სახელმწიფოს მიერ ცალკეულ პირთა უფლებების დარღვევის შესახებ. მეორე ოქმი მიზნად ისახავს სიკვდილით დასჯის გაუქმებას. საქართველო ამ პაქტს შეუერთდა 1994 წელს. ქართული საბჭოთა ენციკლოპედია, ტ. 1, თბ., 1975. — გვ. 81-82.
Storm World Tour

Storm World Tour — ტარია ტურუნენის მიერ მეორე სოლო ალბომის, My Winter Storm მხარდასაჭერად გამართული საკონცერტო ტურნე. იგი დაიწყო 2007 წლის 25 ნოემბერს, ბერლინში და დამთავრდა ლონდონში, 2009 წლის 19 ოქტომბერს. ტარია ტურუნენი — ვოკალი და ფორტეპიანო მარია ილმონიემი — სინთეზატორი (2007–2009) დაგ ვიმბიში — ბას-გიტარა (2007–2009) ალექს შოლპი — გიტარა (2007–2009) მაიკ ტერანა — დასარტყმელი საკრავები (2007–2009) მაქს ლილია — ჩელო (2007–2009) ტონი ტურუნენი — ბეკ-ვოკალი (2007–2008) კიკო ლოურეირო — გიტარა (2008–2009) ოლივერ ჰოლზვართი — ბას-გიტარა (2008–2009) მარკუს ჰოჰტი — ჩელო (2007) კრისტიან კრეჩმარი — სინთეზატორი (2009) Ite, Missa Est I Walk Alone Lost Northern Star Seeking for The Reign The Reign The Escape of the Doll My Little Phoenix Die Alive Boy and the Ghost Sing for Me Oasis Our Great Divide Sunset Damned and Divine Minor Heaven Ciarán's Well Calling Grace The Seer (feat. Doro Pesch) Enough If You Believe (ალბომიდან What Lies Beneath) Wisdom of Wind Poison (Alice Cooper) Symphony of Destruction (Megadeth) The Phantom of the Opera (Andrew Lloyd Webber) Angels Fall First (Nightwish) Sleeping Sun (Nightwish) The Kinslayer (Nightwish) She is my Sin (Nightwish) Deep Silent Complete (Nightwish) Wishmaster (Nightwish) Nemo (Nightwish) Dead Gardens (Nightwish) Passion and the Opera (Nightwish) Walking in the Air (Howard Blake) Over the Hills and Far Away (Gary Moore) ტარიას ოფიციალური საიტი დაარქივებული 2013-05-20 საიტზე Wayback Machine.
პერიტო-მორენოს ეროვნული პარკი

პერიტო-მორენოს ეროვნული პარკი (ესპ. Parque Nacional Perito Moreno) — ეროვნული პარკი არგენტინაში. მდებარეობს დასავლეთ რეგიონში, სანტა-კრუსის პროვინციაში ჩილეს საზღვართან. პარკი მდებარეობს ზღვის დონიდან 900 მ. სიმაღლეზე. გაიხსნა 1937 წელს და მისი ფართობი 115 000 ჰექტარია. პარკში მდებარეობს ტურისტებში საკმაოდ პოპულარული მყინვარი პერიტო-მორენო. არგენტინის ეროვნული პარკების სია ეროვნული პარკის ოფიციალური საიტი დაარქივებული 2010-08-19 საიტზე Wayback Machine.
რავი ვარმა

რაჯა რავი ვარმა (კანადა: ರಾಜಾ ರವಿ ವರ್ಮ; *29 აპრილი, 1848, კერალა - 2 ოქტომბერი, 1906, კილიმანორი, ინდოეთი) -- ინდოელი მხატვარი, სახელი გაითქვა მაჰბჰარატასა და რამაიანას ეპოსის სცენების აღწერით. მისი ფერწერული ტილოები ინდური ტრადიციისა და ევროპული აკადემიური ხელოვნების შერწყმის საუკეთესო ნიმუშებად არის აღიარებული. მის ყველაზე განთქმულ ნამუშევრებზე აღბეჭდილია ულამაზეს სარიში გამოწყობილი გრაციოზული ქალბატონები. რავი ვარმა მაჰარაშთრას ქალაქ ბომბეიში ცხოვრობდა რამდენიმე წელს და მრავალი ულამაზესი მაჰარაშთრელი ქალი ჰყავს დახატული. დასავლეთმა ის გაიცნო ვენის ხელოვნების გამოფენაზე 1873 წელს, სადაც რავის ნამუშევრებს პირველი პრემია ერგო. რავი ვარმა საყოველთაოდ მიჩნეულია, როგორც ინდოეთის ხელოვნების ისტორიაში ერთ-ერთი უდიდესი მხატვარი. სოფლის ლამაზმანი ფიქრებში ჩაფლული ქალბატონი დამაიანთი ესაუბრება გედს ორკესტრი არჯუნა და სუბადრა ქალბატონი ხილით გულდაწყვეტილი სვარბათელი მოთამაშე შაკუნტალა მეუფე კრიშნა, როგორც მოგზავნილი მაღანადას გამარჯვება მათხოვართა ოჯახი სვარბათის მოთამაშე ქალბატონი მეუფე რამა იპყრობს ვარუნას შეყვარებული წყვილი შანთანუ და მაციაგანდა დათატრეა არჯუნა და სუბჰადრა კრიშნას გამოცხადება შაკუნტალა მერძევე გოგონა ორკესტრი ჩაფიქრებული ქალი
მონტე-ლეონის ეროვნული პარკი

მონტე-ლეონის ეროვნული პარკი (ესპ. Parque Nacional Monte León) — ეროვნული პარკი არგენტინაში, სანტა-კრუსის პროვინციაში. შეიქმნა 2004 წელს. ფართობი 621 68 კმ². პარკის ტერიტორიაზე წარმოდგენილია არგენტინის პატაგონიისათვის დამახასიათებელი ბიომრავალფეროვნება, ასევე დიდი პალეონტოლოგიური ხეობა. არგენტინის ეროვნული პარკების სია (ესპანური) არგენტინის ეროვნული პარკების ადმინისტრაცია დაარქივებული 2012-01-29 საიტზე Wayback Machine. (ინგლისური) Fiche du parc sur le site UNEP-WCMC დაარქივებული 2007-09-29 საიტზე Wayback Machine.
ხუან ესტებან პედერნერა

ხუან ესტებან პედერნერა (დ. 25 დეკემბერი, 1796 — გ. 1 ნოემბერი, 1886, არგენტინა) — არგენტინელი პოლიტიკოსი. არგენტინის კონფედერაციის პრეზიდენტი 1861 წელს. თანამდებობა ეკავა 1861 წლის 5 ნოემბრიდან 12 დეკემბრამდე. არგენტინის პრეზიდენტების სია
იტალიური რენესანსი

იტალიური რენესანსით (იტ.: rinascimento) დაიწყო რენესანსის პერიოდის საწყისი ფაზა, პერიოდი, რომელმაც უდიდესი კულტურული ცვლილებები და მიღწევები გამოიწვია ევროპაში მე-14 საუკუნის ბოლოდან ერთი საუკუნის განმავლობაში. მიუხედავად იმისა, რომ მიმდინარეობა მე-14 საუკუნის ადრეულ წლებში ჩაისახა, ამ პერიოდში იტალიური კულტურა ჯერ კიდევ შუასაუკუნეობრივი იყო და რენესანსი სრული ძალით მხოლოდ საუკუნის ბოლოს გაბატონდა. სიტყვა „რენესანსი“ ფრანგულად ნიშნავს „ხელმეორედ დაბადებას“ და ეს ხანა ხასიათდება კლასიკური ანტიკურობისადმი განახლებული ინტერესის გაღვივებით ე.წ. „ბნელი ხანის“ შემდეგ. ეს ცვლილებები უმეტესწილად შეეხო ელიტარულ ფენებს, მოსახლეობის უმრავლესობის ცხოვრება კი შუა საუკუნეების შემდეგ დიდად არ შეცვლილა. იტალიური რენესანსი დაიწყო ტოსკანაში, ცენტრებით ფლორენციასა და სიენაში. შემდეგ ის სამხრეთშიც ვრცელდება და მნიშვნელოვან გავლენას ახდენს რომზე, რომელიც თითქმის თავიდან აიგო რენესანსის პაპების მმართველობის პერიოდში. იტალიურმა რენესანსმა პიკს მე-15 საუკუნის ბოლოს მიაღწია, რის შემდეგად უცხოელი დამპრყობლების შემოსევებმა კულტურული ცხოვრების დაქვეითება გამოიწვია. მიუხედავად ამისა, რენესანსის იდეები და იდეალები დანარჩენ ევროპაშიც ვრცელდება, დასაბამს აძლევს რა ჩრდილოეთის რენესანსსა და ინგლისურ რენესანსს. იტალიური რენესანსი განსაკუთრებით ცნობილია ამ პერიოდის კულტურული მიღწევებით. მათ შორისაა ლიტერატურული შრომები ისეთი ფიგურებისა, როგორიცაა ფრანჩესკო პეტრარკა, ბ. კასტილიონე და ნიკოლო მაკიაველი, ხელოვნები — მიქელანჯელო ბუონაროტი და ლეონარდო და ვინჩი, უდიდესი არქიტექტურული ქმნილებები -- სანტა მარია დელ ფიორეს ტაძარი ფლორენციაში და წმ. პეტრეს ტაძარი რომში. ამავე დროს თანამედროვე ისტორიკოსები ამ პერიოდს განიხილავენ როგორც ეკონომიკური რეგრესიისა და სამეცნიერო პროგრესის უქონლობის ხანას. Bayer, A. (2004). Painters of reality : the legacy of Leonardo and Caravaggio in Lombardy. New York: The Metropolitan Museum of Art. ISBN 9781588391162.  (1983) Leonardo da Vinci: anatomical drawings from the Royal Library, Windsor Castle. New York: The Metropolitan Museum of Art. ISBN 9780870993626.  The High Renaissane in Florence - video დაარქივებული 2011-05-15 საიტზე Wayback Machine. Renaissance House
ჯორჯის კუნძული

ჯორჯის კუნძული (ინგლ. George Island, ესპ. Isla Jorge) — ფოლკლენდის კუნძულების, სპიდველის კუნძულების ჯგუფში სიდიდით მეორე, რომლის ფართობიცაა 24 კმ². ის მდებარეობს სპიდველის კუნძულებიდან და აღმოსავლეთ ფოლკლენდიდან სამხრეთით და გამოყოფილია ლაფონიასგან არწივის სრუტით. კუნძული ძირითადად ბრტყელია, ყველაზე დიდ სიმაღლეს ზღვის დონიდან წარმოადგენს 18 მეტრი, ასევე არის რამდენიმე ტბორი და ეროზიული ნაშალი კუნძულის ცენტრში. ჯორჯის და ბარენის კუნძულები ერთად გამოიყენებიან მეცხვარეობისათვის, კუნძულზე ასევე განვითარებულია ტურიზმიც. ჯორჯის კუნძული (მრავალმნიშვნელოვანი) მეფე ჯორჯის კუნძული (მრავალმნიშვნელოვანი) Stonehouse, B (ed.) Encyclopedia of Antarctica and the Southern Oceans (2002, ISBN 0 471 9866 58) ↑ PART II: ფოლკლენდის კუნძულებზე ჩიტების გავრცელების მნიშვნელოვანი არეები - სპიდველის კუნძულების ჯგუფი. დაარქივებულია ორიგინალიდან — 2011-07-10. ციტირების თარიღი: 2011-07-10.